На основу чл. 24. Закона о локалним изборима („Службени гласник РС”, бр. 129/07, 34/10 – одлука УС и 54/11), Изборна комисија општине Владичин Хан, на седници одржаној дана 10.03.2016. године, донела је

**Р Е Ш Е Њ Е**

 **ПРОГЛАШАВА СЕ** изборна листа кандидата за одборнике Скупштине општине Владичин Хан, **под редним бројем 2,** а под називом **Демократска странка – Данијела Поповић** коју је за изборе расписане за 24.04.2016. године поднела **Демократска странка.**

**О б р а з л о ж е њ е**

Изборна комисија општине Владичин Хан утврдила је да је овлашћено лице Демократске странке, Данијела Поповић, поднела, у складу са законом, благовремену и уредну изборну листу са 37 кандидата за одборнике Скупштине општине Владичин Хан на изборима расписаним за 24.04.2016. године.

 Утврђено је да је уз изборну листу Демократска странка – Данијела Поповићприложена сва законом прописана документација и да је правно ваљана, као и да изборна листа испуњава услове из чл. 18. ст.2. и чл. 20. ст. 3. Закона о локалним изборима, у погледу броја кандидата на изборној листи и заступљености мање заступљеног пола на изборној листи.

 Уз изборну листу је у складу са чл. 18. ст. 2. Закона о локалним изборима, поднето укупно 255 правно ваљаних оверених изјава бирача да подржавају изборну листу Демократска странка – Данијела Поповић.

 У складу са наведеним, Изборна комисија општине Владичин Хан, одлучила је као у диспозитиву овог решења.

 **Поука о правном средству:** Против овог решења може се поднети приговор Изборној комисији општине Владичин Хан у року од 24 часа од дана достављања решења.

 Број: 013-12/2016

 У Владичином Хану, 10.03.2016. године у 13:47 часова

**ИЗБОРНА КОМИСИЈА ОПШТИНЕ ВЛАДИЧИН ХАН**

 **М.П.** **ПРЕДСЕДНИК**

 **Марија Станојевић**